บลจ. แมนูไลฟ์ เปิดกองทุน MS-GAAตอบโจทย์การลงทุนทุกสภาวะตลาด
บลจ. แมนูไลฟ์ เปิดตัวกองทุน MS-GAA ตอบโจทย์การลงทุนทุกสภาวะตลาด
26 ก.พ. 2559

บริษัทหลักทรัพย์จัดการกองทุน แมนูไลฟ์ (ประเทศไทย) จำกัด (บลจ. แมนูไลฟ์) แนะนักลงทุนอย่าหวังผลตอบแทนจากหุ้นเพียงอย่างเดียว พร้อมต่อยอดความสำเร็จและการยอมรับของนักลงทุนในไต้หวัน ฮ่องกง และสิงคโปร์ สำหรับกลยุทธ์การจัดสรรเงินลงทุนในสินทรัพย์ทั่วโลก (Global Asset Allocation) ของกลุ่มแมนูไลฟ์ ด้วยการเปิดตัว “กองทุนเปิด แมนูไลฟ์ สเตร็งค์ โกลบอล แอสเซ็ท
โดยอโลเคชั่น เอฟไอเอฟ (MS-GAA)” ซึ่งเป็นกองทุนแบบ One-stop, Hassle-free solution ที่ตอบโจทย์การลงทุนในทุกสภาวะตลาด เพื่อเพิ่มทางเลือกของการลงทุนในสินทรัพย์หลายรูปแบบทั่วโลกเพื่อสร้างโอกาสในการรับผลตอบแทนที่เหมาะสมสม่ำเสมอและความเสี่ยงต่ำ โดยชูจุดเด่น “รับเงินคืนอัตโนมัติรายเดือน” กองทุนนี้อยู่ระหว่างการพิจารณาขออนุมัติจัดตั้งจากสำนักงานคณะกรรมการ ก.ล.ต. โดยคาดว่าจะเปิดให้จองซื้อหน่วยลงทุนครั้งแรก ระหว่างวันที่ 1-8 มีนาคม 2559 มูลค่าจองซื้อขั้นต่ำ 500,000 บาท
อนึ่งแมนูไลฟ์ แอสเซท เมเนจเมนท์ เป็นผู้นำด้านการลงทุนแบบจัดสรรสินทรัพย์ (Asset Allocation Solutions) ระดับโลก โดยมีมูลค่าทรัพย์สินสุทธิของพอร์ตการลงทุนด้วยกลยุทธ์ Global Asset Allocation ภายใต้การบริหารจัดการของกลุ่มแมนูไลฟ์ทั่วโลก ณ วันที่ 31 ธันวาคม 2558 รวมทั้งสิ้น 104,000 ล้านดอลลาร์สหรัฐฯ หรือ ประมาณ 3.7 ล้านล้านบาท โดยทีมการลงทุนมืออาชีพที่มีประสบการณ์ลงทุนมาอย่างยาวนานเฉลี่ยกว่า 15 ปี”
ด้านนายปีเตอร์ เวอร์น (Peter Warnes) หัวหน้ากลุ่มพอร์ตโฟลิโอโซลูชั่น (Senior Managing Director, Head of Portfolio Solutions Group, International) กล่าวเสริมว่า “กลยุทธ์การลงทุนแบบ Global Asset Allocation เป็นที่นิยมสำหรับนักลงทุนทั้งสถาบันและรายย่อยที่ต้องการผลตอบแทนสม่ำเสมอและความเสี่ยงต่ำ กองทุน Manulife Global Asset Allocation – Growth Fund (กองทุนหลัก) จึงถูกออกแบบขึ้นมาเพื่อเป็นการลงทุนที่เหมาะกับทุกสภาวะตลาด (all-weather solution) โดยผู้ลงทุนไม่จำเป็นต้องมีความชำนาญด้านการจับจังหวะลงทุน (market-timing) ในการปรับพอร์ตการลงทุนด้วยตนเองอีกต่อไป เพียงแต่พิจารณารายได้จากการลงทุนเป้าหมาย (target income) และระดับความเสี่ยงที่ยอมรับได้ (risk tolerance level) ของแต่ละกองทุนให้สอดคล้องกับวัตถุประสงค์การลงทุนของตนเองมากที่สุด”
สำหรับกองทุนหลักจะกระจายการลงทุนในหลายประเภทสินทรัพย์ (Asset Class) ในตลาดต่างๆ ทั่วโลก โดยกำหนดสัดส่วนการลงทุนในสินทรัพย์ประเภทหุ้น (Equity) รวมประมาณ 0-60% ในส่วนที่เหลือจะลงทุนในตราสารหนี้ (Fixed Income) ทั้งตลาดพัฒนาแล้วและตลาดเกิดใหม่ และสินค้าโภคภัณฑ์ (Commodity) ผ่านกองทุนชั้นนำต่างๆ ซึ่งทีมการลงทุนของแมนูไลฟ์จะติดตามภาวะตลาดและพิจารณาปรับสัดส่วนการลงทุนในสินทรัพย์แต่ละประเภทตามความเหมาะสมในแต่ละช่วงเวลา เพื่อให้กองทุนหลักสามารถสร้างผลตอบแทนที่ดีที่สุดแก่ผู้ลงทุน ทั้งนี้ กองทุนหลักมีผลตอบแทนในรูปสกุลเงินดอลลาร์สหรัฐ (USD) นับตั้งแต่จัดตั้งกองทุนวันที่ 13 มีนาคม 2558 ถึง 31 มกราคม 2559 อยู่ที่ -3.92% แต่หากแปลงเป็นผลตอบแทนในรูปสกุลเงินบาทจะให้ผลตอบแทนประมาณ +4.29%*”
โดยกองทุน MS-GAA เป็นกองทุน Multi-classes ซึ่งประกอบด้วย 3 ชนิดหน่วยลงทุน คือ A-Class (ชนิดสะสมมูลค่า หรือ ชนิดไม่จ่ายเงินปันผล) D-Class (ชนิดจ่ายเงินปันผล) และ R-Class (ชนิดขายคืนหน่วยลงทุนอัตโนมัติ) แต่ในช่วงแรกบริษัทจะเปิดเสนอขายเฉพาะ A-Class และ  R-Class โดยประเภท A-Class เหมาะสำหรับผู้ลงทุนที่ประสงค์จะรับผลตอบแทนในรูป Capital gain หรือกำไรส่วนต่างจากการขายคืนหน่วยลงทุนตามปกติ ขณะที่ R-Class เหมาะสำหรับผู้ลงทุนที่ต้องการมีกระแสเงินสดรับสม่ำเสมอทุกเดือน (Monthly Income Stream) โดยบริษัทตั้งเป้าหมายในการจ่ายเงินคืนให้แก่ผู้ลงทุนเป็นรายเดือนโดยอ้างอิงตามอัตราเงินปันผลเป้าหมายของกองทุนหลักในแต่ละปี ทั้งนี้ กองทุน MS-GAA จัดตั้งเป็น “กองทุนรวมสำหรับผู้ลงทุนที่มิใช่รายย่อยและ/หรือผู้มีเงินลงทุนสูง หรือ AI fund” จึงมีมูลค่าขั้นต่ำของการสั่งซื้อครั้งแรก 500,000 บาท”
สำหรับผู้ที่ลงทุนใน “กองทุนเปิด แมนูไลฟ์ สเตร็งค์ โกลบอล แอสเซ็ท อโลเคชั่น เอฟไอเอฟ (MS-GAA)” ในช่วงที่คาดการว่าจะเสนอขายครั้งแรก (IPO) ระหว่างวันที่ 1-8 มีนาคม 2559 นั้น จะได้รับความคุ้มครองสิทธิประโยชน์ประกันอุบัติเหตุกลุ่ม (Manulife Group Accident Death and Dismemberment – ADD) สูงถึง 130%-260% ของจำนวนเงินลงทุน (เงื่อนไขเป็นไปตามที่บริษัทจัดการกำหนด) หรือสอบถามรายละเอียดเพิ่มเติมได้ที่ บลจ. แมนูไลฟ์ (ประเทศไทย) จำกัด โทร. 0-2246-7650 กด 2 หรือ www.manulife-asset.co.th และผู้สนับสนุนการขายหรือรับซื้อคืนหน่วยลงทุน